REPUBLIKA SRBIJA

NARODNA SKUPŠTINA

Odbor za ustavna pitanja i zakonodavstvo

04 Broj:

7. septembar 2021. godine

B e o g r a d

Na osnovu člana 84. Poslovnika Narodne skupštine, Odbor za ustavna pitanja i zakonodavstvo, na sednici održanoj 7. septembra 2021. godine, doneo je sledeću

O D L U K U

o organizovanju Jedanaestog javnog slušanja

1. Organizuje se Jedanaesto javno slušanje Odbora za ustavna pitanja i zakonodavstvo **na temu „Promene Ustava Republike Srbije u oblasti pravosuđa**“.

2. Jedanaesto javno slušanje će se održati u **petak, 17. septembra 2021. godine**, **sa početkom u 11,00 časova, u Domu Narodne skupštine, u Velikoj sali, Trg Nikole Pašića br. 13.**

3. Na Jedanaesto javno slušanje biće pozvani, u skladu sa članom 84. stav 5. Poslovnika Narodne skupštine, članovi Odbora, narodni poslanici i druga lica čije je prisustvo od značaja za temu javnog slušanja.

4. Na Jedanaesto javno slušanje biće pozvani:

* predsednik Vlade Ana Brnabić;
* ministar pravde Maja Popović;
* predsednik i sudije Ustavnog suda Republike Srbije;
* **predstavnici pravosuđa**: predsednik i sudije Vrhovnog kasacionog suda, Republički javni tužilac i zamenici Republičkog javnog tužioca, predsednik i sudije Apelacionog suda u Beogradu, predsednik Upravnog suda, predsednik Privrednog apelacionog suda, predsednik Prekršajnog apelacionog suda, Apelacioni javni tužilac i zamenici Apelacionog javnog tužioca u Beogradu, članovi Visokog saveta sudstva, članovi Državnog veća tužilaca, Državni pravobranilac i predstavnici Pravosudne akademije;
* **predstavnici stručne javnosti**: predstavnici Katedre za javno pravo, Katedre za teoriju, sociologiju i filozofiju prava, Katedre za teoriju države i prava, filozofiju prava i sociologiju prava, Katedre za javnopravne nauke, Katedre za pravnoteorijske nauke i Katedre za teoriju države i prava sa državnih pravnih fakulteta u Beogradu, Novom Sadu, Nišu i Kragujevcu, predstavnik Instituta za uporedno pravo i predstavnik Instituta za međunarodnu politiku i privredu;
* **predstavnici strukovnih udruženja**: Udruženja sudija i tužilaca Srbije, Društva sudija Srbije, Foruma sudija Srbije, Udruženja sudija prekršajnih sudova Republike Srbije, Udruženja tužilaca Srbije, Udruženja sudijskih i tužilačkih pomoćnika, Advokatske komore Srbije, Advokatske komore Vojvodine, Advokatske komore Beograda i Alumni kluba pravosudne akademije,;
* **predstavnici nezavisnih državnih organa**: Zaštitnik građana, Poverenik za zaštitu ravnopravnosti, Poverenik za informacije od javnog značaja i zaštitu podataka o ličnosti i direktor Agencije za sprečavanje korupcije;
* **predstavnici civilnog društva**: JUKOM-a, Beogradskog centra za ljudska prava, Nacionalnog konventa o Evropskoj uniji, Udruženja građana „Istina Tamarini zakoni“ i Centra za pravosudna istraživanja „CEPRIS“.
* **predstavnici međunarodnih organizacija**: Delegacije Evropske unije u Srbiji, Misije OEBS-a u Republici Srbiji i Saveta Evrope;
* **ambasadori** zemalja članica Evropske unije, Sjedinjenih Američkih Država, Velike Britanije i Kanade.

PREDSEDNIK

Jelena Žarić Kovačević